<https://www.juoksufoorumi.fi/topic/12794-janne-holmenin-maratonohjelmat/?page=44#comment-937643>
<http://schema.org/text>
"Syksyn huipennus lähestyy - HCM lauantaina\n \n\n\n\t \n \n\n\n\tNyt se sitten loppuu - Holmenin ohjelmalla treenaaminen. Tai oikeastaan viimeiset pari viikkoa olen treenaillut vähän miten sattuu ja yrittänyt varovaisesti tehdä muutaman vähän tiukemman. Ma 13.9. vedin 23km, jossa kilsat 17-22 oli n. 4:50 min/km -vauhtisia. Sen jälkeen viikko rauhallisemmin pk-sykkeillä ja seuraavan viikon aikana pari tunnin lenkkiä, joissa loppunostot 3km ja toisessa 6km. Tänään vedin vuorokauden nestepaaston päälle 8km, jossa 5km n. 5min/km -vauhtia. Nyt sitten tankkausta ja lauantaina hyvin levänneenä viivalle. \n \n\n\n\t \n \n\n\n\tMutta... 3.30 tuntuu viimeisten parin viikon perusteella utopistiselta. Vitosen kilsavauhdilla tulisi todennäköisesti noutaja viimeistään kolmenkympin jälkeen. Jopa tuo viime vuoden 3.36 on tosi tiukassa. Mietinnässä on, jos lähtisi 3.40 loppuaikaan tähtäävällä alkuvauhdilla. Pysyisi ainakin mielekkäänä mahdollisimman pitkään.  En tiedä miksi näin. Töissä on ollut aika tiukkaa ja vaikka kuormitus onkin vain henkistä, vaikuttaa se selvästi kuntoon. Sitten kun on joutunut istumaan päivisin aika paljon, on kropassa tuntunut ikäviä jumeja mm. alaselässä ja lonkissa. Edelleen mietityttää oliko ne helleviikkojen 3-tuntiset kiihtyvät sittenkin liian rankkoja ja liian heikosti palauteltuja.\n \n\n\n\t \n \n\n\n\tLauantaina nähdään onko noista Holmenin treeneistä tarttunut mitään. Sääennuste vaikuttaa onneksi lupaavalta +12, pilvipoutaa ja maltillinen tuuli. Palaan sitten kisan jälkeen fiiliksistä.   \n \n"
<https://www.juoksufoorumi.fi/topic/12794-janne-holmenin-maratonohjelmat/?&page=44>